《送庶吉士吴俨养疾南还》
明代·程敏政

一舟遥出潞河浔，赐告南还喜不禁。吟望铜官秋屐远，梦回天不夜灯深。

青年暂赋思归引，白日长萦恋阙心。屈指重来身更健，春风双佩入词林。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。